โรงพยาบาลรามาธิบดีจักรีนฤบดินทร์

โรงพยาบาลรามาธิบดีจักรีนฤบดินทร์ และสถาบันการแพทย์จักรีนฤบดินทร์ เป็นหน่วยงานภายในในสังกัดคณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งอยู่ในซอยเทศบาลบางปู 119 ถนนสุขุมวิท ตำบลบางปลา อำเภอบางพลี จังหวัดสมุทรปราการ สร้างขึ้นเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 เพื่อเพิ่มวิทยาลัยการแพทย์ในจังหวัดสมุทรปราการและข้างเคียง รวมทั้งเป็นการขยายโอกาสการเข้าถึงการรักษาทางการแพทย์ของประชาชนในพื้นที่ โดยที่ไม่ต้องเดินทางไปรักษาในกรุงเทพมหานคร โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดเมื่อวันที่ 25 ธันวาคม พ.ศ. 2560 ประวัติ รายละเอียดของโครงการ คณะแพทยศาสตร์โรงพยาบาลรามาธิบดี ถนนพระราม 6 รองรับการให้บริการทางการแพทย์ การศึกษาและการวิจัย มาเป็นเวลากว่า 40 ปี โดยที่คณะแพทยศาสตร์ฯ มีศักยภาพสูงที่จะพัฒนาตามพันธกิจต่าง ๆ แต่มีข้อจำกัดหลายประการ เช่น มีจำนวนผู้ป่วยนอกเพิ่มขึ้นมากแต่สถานที่คับแคบ ทรัพยากรการเรียนรู้ในด้านสถานที่เรียน สถานที่ปฏิบัติการทางคลินิก หอพักนักศึกษา และพื้นที่ในการทำกิจกรรมต่าง ๆ ไม่เพียงพอ รวมทั้งจำเป็นต้องพิจารณาหาโรงพยาบาลฝึกอบรมที่มีลักษณะผู้ป่วยในระดับปฐม ภูมิและทุติยภูมิสำหรับการเรียนการสอน จากการที่คณะแพทยศาสตร์โรงพยาบาลรามาธิบดีได้มีโอกาสจัดหน่วยแพทย์เคลื่อน ที่ในโครงการพระดาบสสัญจรของมูลนิธิพระดาบส และโครงการพระราชทานความช่วยเหลือแก่ราษฎรของสำนักราชเลขาธิการ ที่จังหวัดสมุทรปราการ พบว่าจังหวัดสมุทรปราการและจังหวัดในภาคตะวันออกของประเทศไทยเป็นเขตชุมชน อุตสาหกรรมและมีแนวโน้มขยายตัวมากขึ้น ทำให้มีประชาชนหนาแน่น มีปัญหาด้านสิ่งแวดล้อมและอาชีวอนามัย ระบบบริการสาธารณสุขมีแต่โรงพยาบาลขนาดเล็กและขนาดกลาง ไม่มีศูนย์บริการทางการแพทย์ระดับ Excellence Center หรือระดับคณะแพทยศาสตร์ที่จะช่วยพัฒนาระบบสาธารณสุขในพื้นที่ในด้านการศึกษา วิจัยและบริการทางการแพทย์ คณะแพทยศาสตร์ฯ จึงได้เสนอโครงการพัฒนารามาธิบดีสู่คณะแพทยศาสตร์ชั้นนำในเอเชีย เพื่อพัฒนาวงการแพทย์และสาธารณสุขของประเทศไทย อันจะเกิดประโยชน์ต่อประชาชนทั้งในพื้นที่จังหวัดสมุทรปราการและเขตรอบนอก ฝั่งตะวันออกของกรุงเทพมหานคร รวมถึงประชาชนใน 7 จังหวัดภาคตะวันออก โดยโครงการนี้เชื่อมโยงกับคณะแพทยศาสตร์โรงพยาบาลรามาธิบดี ถนนพระราม 6 ซึ่งเน้นในด้านการศึกษาของแพทย์และบุคลากรในระดับหลังปริญญา และการบริการผู้ป่วยซับซ้อนให้มีการพัฒนาอย่างบูรณาการ โครงการฯ ตั้งอยู่บนพื้นที่ราชพัสดุ กรมธนารักษ์ ซอยสุขาภิบาล 119 อำเภอบางพลี จังหวัดสมุทรปราการ จำนวน 291-1-63 ไร่ โดยมีวัตถุประสงค์ ดังนี้ เพื่อให้คณะแพทยศาสตร์ฯ มีสถานที่เพียงพอในการจัดการเรียนการสอนนักศึกษาแพทย์ นักศึกษาพยาบาล นักศึกษาวิทยาศาสตรบัณฑิต สาขาความผิดปกติของการสื่อความหมาย และนักศึกษาวิทยาศาสตร์สุขภาพสาขาอื่น ๆ ที่เกี่ยวข้อง และสามารถเพิ่มผลผลิตเพื่อตอบสนองความต้องการของประเทศ เพื่อดำเนินการสร้างโรงพยาบาล ขนาด 400 เตียง สำหรับให้บริการสุขภาพและสาธารณสุขที่ได้มาตรฐาน เพื่อรักษาพยาบาลผู้ป่วยทุกระดับตั้งแต่ระดับปฐมภูมิ ทุติยภูมิ และตติยภูมิอย่างบูรณาการ ส่งเสริมสุขภาพ ฟื้นฟูและป้องกันโรค โดยเน้นการศึกษาและวิจัยด้านเวชศาสตร์ครอบครัว เวชศาสตร์ฟื้นฟู อาชีวอนามัย ผู้ป่วยสูงอายุ และผู้ป่วยระยะสุดท้าย เพื่อเป็นต้นแบบการรักษาที่เน้นผู้ป่วยเป็นศูนย์กลางมุ่งการตั้งเครือข่าย การเรียนรู้และบริการวิชาการให้โรงพยาบาลศูนย์ โรงพยาบาลอำเภอของภาครัฐ รวมทั้งโรงพยาบาลเอกชน และขยายการจัดการความรู้เพื่อสร้างเสริมสุขภาพของประชาชนในภูมิภาคตะวันออก ของประเทศเพื่อเป็นต้นแบบในการดูแลรักษาสุขภาพของประชาชนไทย เป็นศูนย์แพทยศาสตร์ศึกษา ศูนย์การศึกษาต่อเนื่องสำหรับบุคลากรทางการแพทย์ และศูนย์บริการวิชาการ สำหรับประชาชนทั่วไป โดยแบ่งเป็นศูนย์ความเป็นเลิศทางการศึกษา/วิจัย ศูนย์การแพทย์และเครือข่ายบริการทางการแพทย์ และอุทยานการเรียนรู้และความเป็นอยู่ชุมชนต้นแบบ ระยะเวลาดำเนินโครงการรวมทั้งสิ้น 5 ปี (พ.ศ. 2554 — 2558) นามพระราชทาน คณะแพทยศาสตร์โรงพยาบาลรามาธิบดี มหาวิทยาลัยมหิดล ได้รับอนุมัติจากคณะรัฐมนตรี ดำเนินโครงการ พัฒนารามาธิบดีสู่คณะแพทยศาสตร์ชั้นนำในเอเชีย หรือโครงการรามาธิบดี-บางพลี เมื่อวันอังคารที่ ๒๙ มิถุนายน ๒๕๕๓ ซึ่งเป็นโครงการเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสมหามงคลเฉลิมพระชนมพรรษา ๘๔ ปี และได้ทำพิธีวางศิลาฤกษ์สถาบันการแพทย์แห่งใหม่ โดยทางคณะฯได้รับพระมหากรุณาธิคุณ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงวางศิลาฤกษ์ ในวันพุธ ที่ ๑๙ กันยายน ๒๕๕๕ เวลา ๑๕.๐๐ น. และในวันศุกร์ที่ ๘ มีนาคม ๒๕๕๖พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าโปรดกระหม่อม พระราชทานชื่อสถาบันการแพทย์แห่งใหม่นี้ว่า “สถาบันการแพทย์จักรีนฤบดินทร์” (เป็นพระนามที่ต่อจากรามาธิบดี โดยมีพระนามเต็มดังนี้ พระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดีจักรีนฤบดินทร์ สยามินทราธิราชบรมนาถบพิตร) และชื่อภาษาอังกฤษว่า “CHAKRI NARUEBODINDRA MEDICAL INSTITUTE” อีกทั้งทรงพระราชทานพระบรมราชานุญาตให้อัญเชิญ อักษรพระปรมาภิไธย ภ.ป.ร. ภายใต้พระมหาพิชัยมงกุฎภายในมีอุณาโลม ประดิษฐานที่อาคารสถาบันการแพทย์แห่งใหม่ นับเป็นพระมหากรุณาธิคุณยิ่งต่อคณะแพทยศาสตร์โรงพยาบาลรามาธิบดี สถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี มหาวิทยาลัยมหิดล เกิดจากพระราชปรารภและพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร ที่มีพระราชประสงค์ให้มีสถานพยาบาลหรือโรงพยาบาลของรัฐขนาดใหญ่ระดับโรงเรียนแพทย์ขึ้นที่จังหวัดสมุทรปราการ เพื่อให้การดูแลและให้บริการตรวจรักษาประชาชนในจังหวัดสมุทรปราการ ซึ่งประชาชนส่วนใหญ่มาจากต่างจังหวัด เพื่อประกอบอาชีพในโรงงานอุตสาหกรรมที่มีอยู่เป็นจำนวนมาก ตลอดจนถึงประชาชนในบริเวณใกล้เคียงรวมถึงจังหวัดชายฝั่งตะวันออก ตั้งแต่จังหวัดชลบุรี ระยอง จันทบุรี ตราด ฉะเชิงเทรา ปราจีนบุรี และสระแก้ว อีกด้วย เนื่องจากในปัจจุบันโรงพยาบาลส่วนใหญ่ในจังหวัดสมุทรปราการเป็นโรงพยาบาลเอกชน ประชาชนซึ่งมีรายได้น้อยไม่สามารถเข้าถึงบริการของโรงพยาบาลเอกชนเหล่านี้ได้ โครงการนี้จึงเป็นโอกาสทองของประชาชนไทยที่จะได้รับการพัฒนาคุณภาพชีวิต ในขณะเดียวกับที่เป็นโอกาสของบุคลากรรามาธิบดีที่จะใช้ความสามารถและศักยภาพที่มีอยู่ร่วมกันเป็นพลังที่จะก่อให้เกิดคุณูปการแก่สังคมไทยอย่างเต็มภาคภูมิ และเป็นโครงการที่ชาวรามาธิบดีทุกหมู่เหล่า น้อมใจกายดำเนินโครงการเพื่อถวายเป็นราชสักการะ และเฉลิมพระเกียรติพระบาทสมเด็จพระเจ้าอยู่หัวในวโรกาสมหามงคลเฉลิมพระชนมพรรษา 84 พรรษาซึ่งสมพระเกียรติยศอย่างแท้จริง อาคารภายในสถาบัน โรงพยาบาลรามาธิบดีจักรีนฤบดินทร์ โรงพยาบาลและหอผู้ป่วยในขนาด 400 เตียง ศาลาประชาคม หอจดหมายเหตุและพิพิธภัณฑ์รามาธิบดี ศูนย์การเรียนรู้และวิจัยเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 1 ศูนย์การเรียนรู้และวิจัยเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 2 อาคารกายวิภาคทางคลินิก อาคารวิศวกรรม หอพักนักศึกษา และบุคลากร อาคารนันทนาการ หอพักเจ้าหน้าที่ พระราชานุสาวรีย์ สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี อาคารจอดรถ การเดินทาง โดยในปัจจุบันกรมการขนส่งทางบก ได้มีการเปิดตัวรถเมล์มาตรฐานใหม่ 2 เส้นทาง ตามแผนปฏิรูประบบรถโดยสารประจำทางในเขตกรุงเทพมหานครและปริมณฑล ซึ่งหนึ่งในนั้นมีเส้นทางรถเมล์สาย R26E สถาบันการแพทย์จักรีนฤบดินทร์-โรงพยาบาลรามาธิบดี (ทางด่วน) ซึ่งมีบริษัท มารัตน์ ทรานสปอร์ต จำกัด เป็นผู้ได้รับอนุญาตประกอบการขนส่ง ซึ่งในปัจจุบันรถเมล์สายนี้ได้เปิดให้บริการ มีจำนวนรถที่ให้บริการทั้งสิ้น 16 คัน เดินรถขั้นต่ำวันละ 48 เที่ยวต่อวัน โดยมีค่าโดยสารเริ่มต้นที่ 15 บาท ถึงสูงสุดที่ 27 บาท (ปัจจุบันบริษัท มารัตน์ ทรานสปอร์ต จำกัด ได้ยุติการเดินรถไปแล้ว ต่อมา ขสมก. เข้ามาเดินรถแทนในสาย 3-26E ในระหว่างรอเปิดคัดเลือกผู้เดินรถรายใหม่ และล่าสุด บจก.ไทยสมายล์บัส ได้เข้ามาเดินรถอย่างเต็มตัวแล้ว) สถาบันการแพทย์จักรีนฤบดินทร์ องค์การขนส่งมวลชนกรุงเทพ เส้นทางที่มีรถรองรับวีลแชร์ การแบ่งหน่วยงานภายใน สถาบันการแพทย์จักรีนฤบดินทร์ โรงเรียนแพทย์รามาธิบดี สาขาวิชาคลินิก สาขาวิชาพรีคลินิก งานบริหารการศึกษา งานบริหารธุรการทั่วไป สาขาวิชาที่นอกเหนือจากหลักสูตรแพทยศาสตร์ ตามที่มีการเรียนการสอนที่สถาบัน ฝ่ายบริหารทรัพยากรและสิ่งแวดล้อมการเรียนรู้ งานนวัตกรรมและเทคโนโลยีการศึกษา งาน Clinical Performance Center ฝ่ายวิจัยและบริการวิชาการ ฝ่ายบริหารทั่วไป งานคลัง งานพัสดุ งานบริหารงานทั่วไป ฝ่ายบริหารสินทรัพย์ อาคารสถานที่ งานกายภาพและสิ่งแวดล้อม งานบริหารสินทรัพย์ งานกิจการนักศึกษา งานนโยบายและแผน งานสื่อสารองค์กร งานบริหารทุนมนุษย์ งานสารสนเทศ โรงพยาบาลรามาธิบดีจักรีนฤบดินทร์ ฝ่ายแพทย์และทันตแพทย์ หน่วยประสานงานบริหารแพทย์และทันตแพทย์ ฝ่ายการพยาบาล งานบริหารฝ่ายการพยาบาล งานการพยาบาลผู้ป่วยนอก งานการพยาบาลผู้ป่วยใน งานการพยาบาลผู้ป่วยวิกฤต งานการพยาบาลอุบัติเหตุและฉุกเฉิน งานการพยาบาลผ่าตัดและห้องคลอด งานการพยาบาลวิสัญญี งานการพยาบาลประสานงานและส่งเสริมสุขภาพ ฝ่ายสนับสนุนทางการแพทย์ งานเภสัชกรรม งานเวชภัณฑ์ปลอดเชื้อ งานเวชภัณฑ์ทางการแพทย์ งานพยาธิวิทยา นิติเวช และบริการโลหิต งานรังสีวิทยา งานเวชศาสตร์ฟื้นฟู งานสนับสนุนการแพทย์เฉพาะทาง ฝ่ายบริหารโรงพยาบาล งานบริหารและธุรการ งานผู้ป่วยสัมพันธ์และสังคมสงเคราะห์ งานเวชระเบียนและตรวจสอบสิทธิ งานการเงินโรงพยาบาลและงบประมาณ งานพัฒนาคุณภาพและการบริหารจัดการความเสี่ยง คณะกรรมการอำนวยการและคณะกรรมการบริหาร คณะกรรมการอำนวยการ คณะกรรมการอำนวยการมีอำนาจหน้าที่หลักในการกำหนดนโยบาย แผนงาน และเป้าหมายการดำเนินงานของสถาบันและโรงพยาบาลให้สอดคล้องกับมหาวิทยาลัย โดยกำกับดูแลการบริหารงานรอบด้าน ทั้งด้านการบริหารงบประมาณ กองทุน พัสดุ การปรับโครงสร้างองค์กร และการบริหารทรัพยากรบุคคล รวมถึงการกำหนดอัตราค่าบริการ การแต่งตั้งที่ปรึกษาหรือคณะทำงาน และรายงานผลการดำเนินงานต่อคณะกรรมการประจำส่วนงานเพื่อประสิทธิภาพและความโปร่งใสในการบริหารจัดการ คณะกรรมการอำนวยการ ประกอบไปด้วย คณบดี เป็นประธานกรรมการ รองคณบดี ที่ดูแลพันธกิจที่เกี่ยวข้องโดยคณบดีเป็นผู้เสนอชื่อ จำนวนสองคน เป็นกรรมการ ผู้อำนวยการสถาบัน เป็นกรรมการ ผู้อำนวยการโรงเรียนแพทย์ เป็นกรรมการ ผู้อำนวยการโรงพยาบาล เป็นกรรมการ กรรมการประจำส่วนงานที่มิใช่รองคณบดีหรือผู้อำนวยการโรงพยาบาลในสังกัดคณะซึ่งคัดเลือกกันเองจำนวนสี่คน เป็นกรรมการ ผู้ทรงคุณวุฒิภายนอกที่ไม่ได้สังกัดคณะ ที่มีความรู้ ความชำนาญ และประสบการณ์หรือเป็นผู้เชี่ยวชาญในด้านที่เป็นประโยชน์ต่อการบริหารจัดการของสถาบันและโรงพยาบาลที่คณบดีเป็นผู้เสนอชื่อโดยความเห็นชอบของคณะกรรมการประจำส่วนงานจำนวนไม่เกินสามคน เป็นกรรมการ คณะกรรมการบริหาร คณะกรรมการบริหารมีหน้าที่นำนโยบายไปปฏิบัติและบริหารงานสถาบันและโรงพยาบาลให้มีประสิทธิภาพ โดยเน้นการจัดทำแผนงานและงบประมาณประจำปีเพื่อเสนอขออนุมัติ พร้อมรายงานผลความคืบหน้าและปัญหาอุปสรรคต่อคณะกรรมการอำนวยการอย่างต่อเนื่อง ตลอดจนมีอำนาจแต่งตั้งคณะทำงานชุดย่อยและปฏิบัติหน้าที่อื่น ๆ ตามที่ได้รับมอบหมาย โรงเรียนแพทย์รามาธิบดี โรงเรียนแพทย์รามาธิบดีเป็นหน่วยงานฐานะเทียบเท่าภาควิชาสังกัดสถาบันการแพทย์จักรีนฤบดินทร์ คณะแพทยศาสตร์โรงพยาบาลรามาธิบดี ทำหน้าที่จัดการเรียนการสอนหลักสูตรแพทยศาสตร์ คณะผู้บริหารโรงเรียนแพทย์รามาธิบดี การแบ่งหน่วยงาน โรงเรียนแพทย์รามาธิบดีมีการแบ่งหน่วยงานภายในดังนี้ สาขาวิชาคลินิก สาขาวิชาพรีคลินิก งานบริหารการศึกษา งานบริหารธุรการทั่วไป อ้างอิง